Σίλβεστρος (όνομα)

Σίλβεστρος (γενική: Σιλβέστρου) και όχι Σιλβέστρος, ελληνικό ανδρικό κύριο όνομα (βαφτιστικό όνομα).

 Ετυμολογία 
Το μεταγενέστερο αγιωνυμικό Σίλβεστρος προέρχεται από το λατινικό όνομα Silvester, το οποίο ετυμολογείται από το λατινικό επίθετο silvestris «του ξύλου, του δάσους, ξύλινος, αγροτικός, ποιμενικός» και αυτό από το silva «δάσος δρυμός».«Sylvester», Online Etymology Dictionary . Από το λατινικό silva παράγονται επίσης και τα ονόματα Σίλβιος / Σίλβια, Σιλβανός ή Σιλουανός / Σιλβάνα, Σιλβέριος. Το y/υ στο όνομα Sylvester / Σύλβεστρος προέκυψε από λανθασμένο 
συσχετισμό του λατινικού silva με το αρχαιοελληνικό ὕλη «δάσος» (βλ. όνομα Σίλβια).

 Ονομαστική εορτή 
Στις 2 Ιανουαρίου, ημέρα κατά την οποία η Ορθόδοξη Εκκλησία τιμά τη μνήμη του πάπα της Ρώμης Σιλβέστρου Α΄.Αγίου Νικοδήμου Αγιορείτου Συναξαριστής των δώδεκα μηνών του ενιαυτού, Εκδόσεις Δόμος, Αθήνα 2005.

 Γυναικείος τύπος 
 Συλβέστρα

 Διάδοση του ονόματος 
Από τα σπάνια σήμερα ονόματα στον ελληνόφωνο χώρο. Ενδεικτικά, σε μια προσπάθεια στατιστικής αποτίμησης της συχνότητας των ελληνικών ονομάτων που έγινε τον Απρίλιο 2009, το βαφτιστικό Σίλβεστρος / Σιλβέστρος παρουσιάζεται στις θέσεις 691–790 με 3 εμφανίσεις σε σύνολο 97.072 ατόμων (186ο–211ο ανάμεσα στα ανδρικά).Χάρης Φουνταλής, «Ελληνικά ονόματα (και ολίγη από στατιστική)» . Σε μια άλλη έρευνα με δείγμα 168.307 ονομάτων από διάφορα αρχειάκια του ΑΣΕΠ, το Σίλβεστρος καταλαμβάνει μια θέση ανάμεσα στη 305η–327η με 5 εμφανίσεις,Συχνότητα Ονομάτων / Ανδρικά Ονόματα. ενώ το γυναικείο Συλβέστρα μια θέση ανάμεσα στη 507η–614η με 2 εμφανίσεις σε σύνολο 145.224 ονομάτων.Συχνότητα Ονομάτων / Γυναικεία Ονόματα .

 Τύποι του ονόματος 
 Σιλβέστρος, πιθανόν και από επίδραση από το ιταλικό Silvèstro.
 Σιλβεστρής, Σιλιβεστρής, στην Κύπρο, ο  Σίμος Μενάρδος πιθανολογεί «εκ του αρχιεπισκόπου (1718–1732) Σιλβέστρου».Σίμος Μενάρδος, «Περί των ονομάτων των Κυπρίων», Αθηνά, τμ #16 (1904), σ. 258.
 Σίλβεστρον, στον Πόντο.Αθανάσιος Χ. Μπούτουρας, Τα νεοελληνικά κύρια ονόματα ιστορικώς καί γλωσσικώς ερμηνευόμενα, Αθήνα 1912, σ. 82.
 Σλιβέστρος, στη Λέρο, σύμφωνα με τον Καρλ Ντίτεριχ, με μετάθεση, από το λατινικό Sylvester.Karl Dieterich, Sprache und Volksüberlieferungen der südlichen Sporaden, 1908, σ. 286.
 Σύλβεστρος· Σύλβιστρος· Σύλιστρος, στην Καππαδοκία. Θηλυκό: Συλβέστρα..Φ. Δ. Αποστολόπουλος, «Τα βαπτιστικά ονόματα ανδρών και γυναικών της Καππαδοκίας», Δελτίο Κέντρου Μικρασιατικών Σπουδών, τχ. #1, Αθήνα 1997, σ. 116.

 Το όνομα σε άλλες γλώσσες 
 αγγλικά: Silvester, Sylvester· Silver, υποκοριστικό. Θηλυκό Silvestra, Silvestra· Silver, υποκοριστικό.Patrick Hanks και Flavia Hodges, A Concise Dictionary of First Names, Oxford Univesity Press, αναθεωρημένη έκδοση, 1997, ISBN 0-19-860094-1, σσ. 228 και 234.
 γερμανικά: Silvester, Sylvester (Σιλβέστερ).Rosa και Volker Kohlheim,  Duden Lexikon der Vornamen, Duden Verlag, τρίτη έκδοση, 1998, ISBN 3-411-04943-X, σ. 227.
 ισπανικά, καταλανικά: Silvestre, βασκικά: Silibister.Josep M. Albaigès i Olivart, Diccionari dels noms de noi, Persona masculins, Edicions 62, Βαρκελώνη 1995, ISBN 84-297-3992-0, σ. 161.
 ιταλικά: Silvèstro (και Silvèstre, Silvèstri). Θηλυκό Silvèstra (και Silvestrina).Emidio De Felice, Dizionario dei nomi italiani, Mondadori, Μιλάνο 1986, ISBN 978-88-04-42791-9, σ. 333.
 πολωνικά: Sylwester.
 ρωσικά: Сильвестр (Σιλβέρστ).
 σερβικά: Силвестар (Σίλβεσταρ).
 σλοβακικά: Silvester (και Silvestr, Siľvestr, Silvestre).Milan Mataján και Matei Považaj, Vyberte si meno pre svoje dieťa, Art Area, Μπρατισλάβα 1998 ISBN 80-88879-48-5, σ. 225.

 Άγιοι 
 Σίλβεστρος,  πάπας Ρώμης, η Ορθόδοξη Εκκλησία τιμά τη μνήμη του στις 2 Ιανουαρίου,Αγίου Νικοδήμου Αγιορείτου, ό.π.Σωφρόνιος Ευστρατιάδης, Αγιολόγιον της Ορθοδόξου Εκκλησίας, Αποστολική Διακονία, Αθήνα 1995 (ανατύπωση), σ. 424. και η Καθολική στις 31 Δεκεμβρίου.«Silvestro», Santi e Beati.
 Σίλβεστρος, μάρτυς, η Ορθόδοξη Εκκλησία τιμά τη μνήμη του  (μαζί με του μάρτυρα Σωφρόνιου) στη 1 Μαρτίου.[http://www.snhell.gr/references/synaxaristis/search.asp?id=391&search=3 Αγίου Νικοδήμου Αγιορείτου] ό.π.''Σωφρόνιος Ευστρατιάδης, ό.π., σ. 425.
 Σίλβεστρος, πατριάρχης, η Εκκλησία των Ιεροσολύμων τιμά τη μνήμη του στη 1 Μαρτίου.Σωφρόνιος Ευστρατιάδης, ό.π., σ. 424.

 Πρόσωπα 
Σίλβεστρος 
 Σίλβεστρος Συρόπουλος, λόγιος κληρικός του 15ου αι., που πήρε μέρος στη Σύνοδο της Φλωρεντίας.
 Σίλβεστρος, πατριάρχης Αντιοχείας (1724–1766).Βασίλειος Νασσούρ, Σίλβεστρος πατριάρχης Αντιοχείας (1724–1766) κατά τις ελληνικές και αραβικές πηγές, διδακτορική διατριβή, Θεσσαλονίκη 1992.
 Σίλβεστρος, αρχιεπίσκοπος Κύπρου (18ος αι.).«Αρχιεπίσκοποι 18ου αιώνα. Αρχιεπίσκοπος Σίλβεστρος. Αρχιεπίσκοπος Φιλόθεος» , Ιερά Μητρόπολις Μόρφου.
 Σίλβεστρος Λαζαρίδης ο Β΄, μητροπολίτης Αργυρουπόλεως, Φιλικός.«Οι Πόντιοι στην Επανάσταση του 1821» , kozan.gr.

Σιλβέστερ 
 Σιλβέστερ Σταλόνε (Sylvester Stalone, 1946), Αμερικανός ηθοποιός του κινηματογράφου, ιταλικής καταγωγής.

 Εξωτερικές σύνδεσμοι 

 Παραπομπές 

Κατηγορία:Ανδρικά ελληνικά ονόματα
Κατηγορία:Αγιωνύμια
Κατηγορία:Μεταγενέστερα ονόματα
Κατηγορία:Ονόματα λατινικής προέλευσης